Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: a 40/2001. (X. 24.) OM rendelethez
Paragraph Index: 69

2. Követelmények Általános szakmai elvárások: A mesterjelölt tudja: — hogy, milyen anyagból, milyen termék állítható elő, milyen segédanyagok és kellékek felhasználása szükséges hozzá, — a szakmában használatos vegyszercsoportok és -egyedek felhasználási helyeit, módját, az anyagok felhasználási mennyiségét, méregengedélyhez kötöttségüket, — a szakmai tevékenysége során alkalmazott kéziszerszámokat, gépeket és egyéb berendezéseket szakszerűen, balesetmentesen használni és karbantartani, — szükség szerint katalógus, fénykép alapján elkészíteni bútorokat a tervezés szintjétől a megvalósításig, — szakrajzi ismereteit alkalmazni, — stílusismeretét alkalmazni, — technológiai ismereteit alkalmazni, — egyedi méreteket (arányokat) figyelembe véve, változatos színösszeállításokat alkalmazva, textil, bőr, valamint műbőr felhasználásával terméket előállítani, — modern mozgatószerkezetek beépítését, — változatos díszítéseket (díszszegezés, paszományozás) alkalmazni, — munkáját a kényelmi és egészségvédelmi követelményeket figyelembe véve végezni. A mesterjelöltnek ismernie kell: — a szakmában használatos vegyszercsoportok és -egyedek legfontosabb kémiai és fizikai tulajdonságait, a tárolásukra vonatkozó előírásokat, — az egyes vegyi anyagok kémiai felépítését és előállításának módját (a fizikai tulajdonságokat azonban, amelyeknek tudására a mindennapi életben szükség van, tudni kell). 2.1. Szakmai elméleti követelmények: — hagyományos és korszerű anyagok kézi és gépi megmunkálása, — korszerű kárpitosanyagok gyártási eljárásai (vliez, filc, habszivacs, kapcsok, szegek, csavarok és textíliák), — felhasználásra kerülő faanyagok fajtáinak, mechanikai és fizikai tulajdonságainak, állati, növényi kártevőinek ismerete, feldolgozásának módja, — fűrészáruk szárítása természetes és mesterséges úton, ennek jelentősége a bútorgyártás során, — tartószerkezetek: hevederek, lemezek fajtái, alapanyaguk és gyártástechnológiájuk, — lemezek (furnér rétegelt lemez, farost és laminált lemezek gyártása), — különféle ragasztási technológiák, — szerkezeti elemek összeépítése és szerelése, vasalatok, görgők beszerelése, — textíliák: vásznak, molinó, szövetek, plüssök alapanyaga, gyártástechnológiája és felhasználási területük, — felületek díszítése, paszományok, kéderek, rojtok, bojtok, rozetták, gombok és díszszegek alapanyaga és felhasználása, — a kárpitosmunkákhoz felhasznált rugózatok alapanyaga, tulajdonsága, fajtái, gyártási technológiájuk. 2001/117. szám A mesterjelölt ismeri az alábbiakban részletesen felsorolt előkészítő, megmunkálási és szerelési alapműveleteket, munkafázisokat, melyek segítségével a munkadarab szétszerelése, megmunkálása, átalakítása, összeszerelése és javítása elvégezhető. 2.2. Szakmai gyakorlati követelmények: — Anyagok osztályozása, kiválasztása, szakszerű tárolása, a munkaművelet sorrendjének meghatározása, a szükséges szerszámok előkészítése, ellenőrzése tűzvédelmi és munkavédelmi (biztonsági és egészségvédelmi) szempontból. — Rugó nélküli párnázás készítése: = tömött matracok készítése: szakszámítás (huzatanyag mennyiségére vonatkozóan), szabás-varrás varrógéppel, tömőanyag kiválasztása, kártolása, betöltése az előre megvarrt zsákba, töltőnyílás bevarrása, élek kivarrása (garnírozás) formázása, matrac letűzése, = rakott matracok, hengerpárnák, ékpárnák készítése rétegenkénti felrakással. — Tartószerelés: = hevederek (fa, textil, gumi, hullám, fémszalag, rétegelt falemez) felső, alsó és belső rögzítése. — Rugós kárpitozás készítése: = hevederezés, rugó kiválasztása (huzalvastagság és rugóerősség) igazítás, egyengetés, beállítás, elhelyezés, rögzítés bevarrással vagy szegezéssel, rugók lekötése átcsavarással, csúszókötéssel és csomózással, = hossz- és keresztirányú, merőleges (francia) zsinórozás, átlós (német) zsinórozás, = élhuzalok készítése és kötözése, = rugóvászon felhelyezése, tömőanyagok kiválasztása, felrakása, elrendezése, megmunkálása, alap és felső párnázás, bevonás, = rugóvászon felhelyezése szegezéssel, varrással és anyagtartó öltéssel. — Alappárnázás: = tömőanyagok kiválasztása, felrakása anyagtartóöltés alá, formavászon feltevése és átvarrása, beszegezett vagy bevarrt él képzése, rögzítése, élek kidolgozása, formázása, sarokvarrás, különleges élek (angol él, osztott él, medence él) képzése, láncöltés, létraöltés, dugottöltés alkalmazása, anyagtartó öltés elhelyezése felsőpárnázáshoz. — Felsőpárnázás: = fedőréteg felrakása, párnázat vonalának kialakítása, egyenletes, sima, kényelmes felületképzése, borítóvászon (molinó) feltevése kitűzése élre varrott megoldással, szegezéssel, díszvarrással. — Kárpitozások bevonása: = bevonati szövet előkészítése, a szövet kiszabása, varrás felerősítése kitűzéssel, eldolgozása és szegélydíszítése, = alsó befedés (bespanolás) molinóval. — Műanyagok alkalmazása: = élcsík (burlé) készítése, bordázott felületek alakítása ragasztással, mélytűzés habgumi alkalmazásával, felsőpárnázás műanyag habbal (ülések, támlák, fekvőfelületek, karfacsiga), = járműülés készítése összefont rugós testtel és műanyag párnával. — Speciális kárpitozások: = támlakárpit készítése, magas és lapos párnázású szék készítése, = támlák, karok kárpitozása rugó nélküli és rugós megoldással, tekercsél (burlé), szegletes kartámla, ívelt kartámla, háttámlák változatos formai kiképzése (kényelmi és egészségügyi szempontok figyelembevételével) rugó nélküli és rugós kivitelben, = homorú és íves támlák készítése bordás, legyezős, füles, mélytűzött támlák (karok) kialakítása (rombusz, káró, négyzet alakú) szükséges arányok megtartásával, = molinó- és szövetszükséglet kiszámítása. — Szövetbevonás: = a szabás menete: szabásminta alkalmazása, mintás szöveteknél a helyes mintaelosztás alkalmazása, szabási vázlat készítése, méretezés ellenőrzése, szövet rögzítése, toldalékvásznak (zuhstráf) alkalmazásával, = karok. — Párnák készítése: = pehelypárna kamrájának szabása (rekeszes megoldással), megtöltése, összevarrása, = hengerpárnák (rolni), ékpárnák, kockapárnák készítése tömött vagy rakott kivitelben, műanyag töltésű párnák készítése. — Összefont rugótestek felhasználása: = matrac (epedás és boneles) készítése, = fakeretre dolgozott rugótestek kárpitozása hagyományos és poliuretán habbal történő megoldással. — Gépi varrás típusai, esztétikus, pontos kivitelezése, balesetmegelőzési szempontok betartásával és betartatásával (francia, félfrancia, összevarrás, rátűzés, áttűzés, széttűzés, kédervarrás). — Védőhuzat készítése: = fazon kiválasztása, méretvétel, anyagszükséglet számítás, anyag beavatása, szabása, tűzése, próbája, varrása, = rakott fodor és húzott fodor készítése. — Függönyök és drapériák szabása és varrása: = sorozatgyártásnál szabásminta alkalmazása, = könnyű, közép és nehéz függönyök készítése, = függönyfejek szabása, oldalszárny készítése, függönyök szerelése. — Bútorstílusok ismerete, belső terek formai és színharmóniájának megteremtése, betartva a kárpitozott bú- 2001/117. szám torral szemben támasztott tartóssági és stabilitási követelményeket. — Korszerű tartószerkezetek, rugózatok, PUR habok, vliesek, bevonóanyagok, ragasztóanyagok működő és működtető mechanizmusok ismerete és alkalmazása. — Kárpitos ipari gépek és eszközök: = szabászgépek, = varrógépek, = szegező pisztolyok, = kártológépek, és = kárpitosszerszámok szakszerű és balesetmentes használata, a gépek felépítésének ismerete, karbantartásuk, a munkavédelmi (biztonsági és egészségvédelmi) és a környezetvédelmi szabályok betartása. IV. A szakmai minősítés és vizsgáztatás rendje A mestervizsgát a Magyar Kereskedelmi és Iparkamara Mestervizsga Szabályzatában (a továbbiakban: MKIK Vizsgaszabályzat) foglaltak szerint kell előkészíteni és megszervezni. A mestervizsga célja annak megállapítása, hogy a mesterjelölt: — elsajátította-e a tevékenység gyakorlásához mester szinten szükséges szakmai elméleti és gyakorlati, vállalkozási és pedagógiai ismereteket, — érez-e a szakma iránt elkötelezettséget, képes-e munkáját magas színvonalon, önállóan, „mester” szinten végezni, — rendelkezik-e a mester szint és szakmai követelmények által támasztott tudáselemekkel, gyakorlati készségekkel, és képes-e új ismeretek befogadására. A mesterjelöltnek a Mestervizsga Bizottság előtt kell számot adnia gyakorlati tudásáról és elméleti felkészültségéről. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes